Kultura Maribor

Lutke na otoku, delavnica
2025-08-22 17:00 (Europe/Paris) | Maribor center / Lutkovno gledališče Maribor, Mariborski otok
S pomočjo mentorjev si lahko izdelate lutko iz naravnih materialov.

Povezava do originalnega članka

Gozdna terapija
2025-08-23 10:00 - 12:30 | Okolica / Žička kartuzija
Vabljeni, da se pridružite posebnemu doživetju, ki bo potekal v objemu gozda Žičke kartuzije.
Del poti 𝗧𝗶𝗵𝗲 𝗲𝗻𝗲𝗿𝗴𝗶𝗷𝗲 Ž𝗶č𝗸𝗲 𝗸𝗮𝗿𝘁𝘂𝘇𝗶𝗷𝗲, ki poteka okoli samostanskega obzidja, boste tokrat lahko doživeli nekoliko drugače – s podporo gozda, ki samostan obdaja, in skozi vodeno izkušnjo 𝗚𝗢𝗭𝗗𝗡𝗘 𝗧𝗘𝗥𝗔𝗣𝗜𝗝𝗘.
Ta omogoča, da gozd začutite z vsemi svojimi čuti. Izkušnjo bo dopolnil postanek 𝗻𝗮 𝘀𝗮𝗺𝗼𝘀𝘁𝗮𝗻𝘀𝗸𝗲𝗺 𝘃𝗿𝘁𝘂 Ž𝗶č𝗸𝗲 𝗸𝗮𝗿𝘁𝘂𝘇𝗶𝗷𝗲, kjer boste pokusili skodelico čaja Zeliščnega vrta Majnika.
Dogodek bo vodila Mojca Veler, izvajalka gozdnih terapij.

𝗧𝗿𝗮𝗷𝗮𝗻𝗷𝗲: 2,5 ure
𝗖𝗲𝗻𝗮 𝗽𝗿𝗲𝗺𝗶𝗲𝗿𝗻𝗲𝗴𝗮 𝗱𝗼𝗴𝗼𝗱𝗸𝗮: 19 € / osebo Vključuje: vodeno gozdno terapijo, čaj ter vstopnico za ogled Žičke kartuzije.

Število mest je omejeno, zato so 𝗼𝗯𝘃𝗲𝘇𝗻𝗲 𝗽𝗿𝗲𝗱𝗵𝗼𝗱𝗻𝗲 𝗽𝗿𝗶𝗷𝗮𝘃𝗲 na TIC Žička kartuzija (E: info@zickakartuzija.si; T: 03 752 37 32) najkasneje do četrtka, 21. avgusta, do 11. ure.

Povezava do originalnega članka

Poletni Art kamp • Varuška za medvedke
2025-08-23 10:00 - 19:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

JE KDO VIDEL ČAS?
10.30
pravljica in ustvarjalnica
Na stenah so ure. In ure so na nočnih omaricah ter tudi na zapestjih ljudi, ki se jim pogosto mudi. Poznamo različne ure, tudi sončne in peščene, a časa ni videl še nihče. Ali pač? Pravljici o urah in neulovljivem času sledi ustvarjalnica ur.
◊ Simona Kopinšek

VARUŠKA ZA MEDVEDKE
18.00
predstava za otroke, 3+
Medved išče varuško za svoje medvedke. Volk, vrana, lisica in zajček bi z veseljem pazili nanje. Pa bodo znali? Kdo zna zapeti pravo uspavanko za medvedke? Preprosta živalska ljudska pravljica, pospremljena z nežnimi uspavankami, je primerna tudi za najmlajše, ki šele vstopajo v svet zgodb. Zgodba je prirejena po ruski ljudski pravljici Medved išče pestunjo.
Priredba, besedila uspavank in pripoved: Špela Frlic
Avtorica glasbe, vokal in harfa: Zvezdana Novaković
https://www.zvenmusic.com/copy-of-zgodba-o-harfi
◊ Špela Frlic in Zvezdana Novaković, Zavod Divja misel

Delavnice in raziskovalnice
10.00–13.00 in 16.00–19.00

Solarni sistem
Kroženje planetov okrog Sonca je vedno fascinantno. Kako planeti vedo, kje je njihova tirnica? Zakaj kakšen planet ne odtava malo po svoje? To in še več bomo izvedeli iz prve roke ter si izdelali čisto svoj solarni sistem.
◊ Nataša Petelin, Zavod Mars Maribor
Čarobne palice
Vsak v življenju potrebuje malo čarovnije. Najdi svojo palico, okrasi jo, dodaj še magično pero in jo ovij v mehkobo volne.
◊ Alenka Dogša, Zavod Mars Maribor
Zmešane barve
Dobiti pravi odtenek barve niti ni tako preprosto. Naučimo se packati in mešati ter namešati prave odtenke in jih uporabiti na miniaturi.
◊ Natalija Zabav, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic

Povezava do originalnega članka

Poletni Art kamp • Vidkova srajčica
2025-08-24 10:00 - 19:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Vidkova srajčica
18.00
predstava za otroke, 2+
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Malček prepoznava že znano in spoznava novo. Levstikova zgodba je predstava, namenjena najmlajšim – ne le po vsebini, ampak tudi po likovni podobi, polni mehkih oblik, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed ter drobnih instrumentov.
Režija: Irena Rajh
Priredba teksta, besedila pesmic in dramaturgija: Jelena Sitar
Likovna podoba lutk in izdelava: Monika Peskova
Glasba: Igor Cvetko
Kostumografija: Iztok Hrga
Unikatno tkanje: Irena Sitar
Izdelava scene: Marjan Kunaver
Igra: Irena Rajh
Glasbena spremljava: Anže Virant
◊ Hiša otrok in umetnosti ter Gledališče Fru-Fru, Poletni lutkovni pristan, Lutkovno gledališče Maribor

Delavnice in raziskovalnice
10.00–13.00 in 16.00–19.00
Voščena svečka
Iz čebeljega voska bomo zvili majhno svečko, ki jo bomo okrasili z barvnim voskom.
◊ Natalija Zabav, Zavod Mars Maribor
Sončne ure
Spoznajmo se z astronomijo in pod budnim očesom članice Astronomskega društva izdelajmo svojo čisto prvo sončno uro.
◊ Nataša Petelin, Zavod Mars Maribor
Frotaž
Pod papir nastavimo različne grobe oblike (kovance, liste), ki jih pobarvamo in ustvarimo svojo poletno umetnino.
◊ Don Korez, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

[Delavnica] Virtualni kreatorji
2025-08-25 10:00 - 13:00 | Kulturni inkubator
MKC MARIBOR feat. INOQI
VIRTUALNI KREATORJI
Ponedeljek, 25. avgust 2025 // 10.00-13.00 // Kulturni inkubator
V ponedeljek, 25. avgusta 2025, bo v Kulturnem inkubatorju potekala delavnica Virtualni kreatorji, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave.

Virtualni kreatorji je interaktivna delavnica, kjer bomo odkrivali svet razširjene resničnosti (XR). Predznanje ni potrebno, le radovednost in želja po ustvarjanju.
Kaj bomo počeli?

Spoznali bomo čarobni svet XR tehnologij: Razvozlali bomo razlike med navidezno resničnostjo (VR), obogateno resničnostjo (AR) in mešano resničnostjo (MR). Kje se skrivajo meje med njimi?
XR v praksi: Ogledali si bomo konkretne primere uporabe XR tehnologij v različnih industrijah – od iger, zabave, izobraževanja, medicine, arhitekture do industrije in umetnosti.
Spoznavanje platforme Delightex, ki omogoča enostavno ustvarjanje interaktivnih 3D, VR in AR vsebin. Naučili se bomo osnovnih funkcionalnosti: kako postaviti sceno, dodajati 3D modele iz knjižnice ali jih uvoziti, oblikovati okolje, dodajati slike, video vsebine in oživiti predmete z osnovnim blokovnim kodiranjem (CoBlocks) za preproste interakcije.
Skupinski projekt – Ustvarili bomo svoje prve XR izkušnje! S pomočjo VR očal bomo vstopili v virtualne svetove, ki smo jih ustvarili in doživeli svoje kreacije!
Predstavitev in izmenjava izkušenj med skupinami.

Kaj mladi pridobijo z delavnico:
Razumevanje razlik med VR, AR in MR tehnologijami ter njihovih potencialov. Občutek za 3D prostor, premikanje in ustvarjanje v njem. Izkušnjo načrtovanja in razvoja lastnega virtualnega projekta v timu. Priložnost za kreativno izražanje in raziskovanje novih medijev. Neposredno izkušnjo uporabe VR očal in doživljanja potopitvenih (imerzivnih) vsebin.
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

[Delavnica] Igre programiranja
2025-08-26 10:00 - 13:00 | Kulturni inkubator
MKC MARIBOR feat. INOQI
IGRE PROGRAMIRANJA
Torek, 26. avgust 2025 // 10.00-13.00 // Kulturni inkubator
V torek, 26. avgusta 2025, bo v Kulturnem inkubatorju potekala delavnica Igre programiranja, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8. in 14. let.

Prvi koraki v svet programiranja! Predznanje ni potrebno, le pogum in želja po ustvarjanju!
Kaj bomo počeli?

Poigrali se bomo z robotki KUBO in spoznali osnovno logiko programiranja brez računalnika.
Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico.
Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.

Kaj mladi pridobijo z delavnico:
Osnovno logiko in koncepte programiranja (natančnost, logiko zaporedja dogodkov, premikanje likov, uporabo pogojev, ponavljajočih zank, dodajanje spremenljivk…). Razumevanje osnov umetne inteligence in strojnega učenja (machine learning). Celovit pristop k ustvarjanju: od ideje do izvedbe, testiranja in predstavitve. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

[Delavnica] Kreativni video in umetna inteligenca
2025-08-27 10:00 - 13:00 | MKC Maribor
MKC MARIBOR feat. INOQI
KREATIVNI VIDEO IN UMETNA INTELIGENCA
Sreda, 27. avgust 2025 // 10.00-13.00 // Kulturni inkubator
V sredo, 27. avgusta 2025, bo v Kulturnem inkubatorju potekala delavnica Kreativni video in umetna inteligenca, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 15 in 18 let.

Kreativni video in umetna inteligenca je nteraktivna delavnica, kjer bomo s pomočjo green screen efekta (zeleni zaslon) in umetne inteligence ustvarili zabavne, kreativne animacije . Predznanje ni potrebno, koristi pa radovednost, želja po ustvarjanju in kanček norosti!
Kaj bomo počeli?

Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere!
Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati.
S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin.
Združili bomo posnetke z UI generiranimi ozadji in najbolj nore ideje oživili v kratki animaciji!

Kaj mladi pridobijo z delavnico:
Razumevanje osnov green-screen tehnologije in trikov za dobro kompozicijo slike. Razumevanje osnov umetne inteligence za generiranje slik in veščine pisanja učinkovitih “promptov” (navodil za UI). Praktične izkušnje z orodji za odstranjevanje ozadja, generiranje slik z UI in ustvarjanje preprostih animacij. Spodbujanje kreativnosti, domišljije, sposobnosti reševanja vizualnih izzivov. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence ter njeni odgovorni uporabi. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

GRAJSKI VRTOVI IN OBEDI: VISOKO POLETJE
2025-08-30 10:00 - 12:30 | Maribor center / Grajska kavarna, Trg svobode 1, Maribor
Botanično-kulinarična delavnica z Meto Pivec
Tudi izven gredic naših vrtov uspevajo 𝐩𝐥𝐞𝐯𝐞𝐥𝐢 𝐢𝐧 𝐜𝐯𝐞𝐭𝐥𝐢𝐜𝐞, s katerimi si lahko vitaminsko in energijsko popestrimo vsakdanje obroke. Na kulinaričnih delavnicah, ki jih vodi 𝐌𝐞𝐭𝐚 𝐏𝐢𝐯𝐞𝐜, strokovna sodelavka v 𝐁𝐨𝐭𝐚𝐧𝐢𝐜̌𝐧𝐞𝐦 𝐯𝐫𝐭𝐮 𝐔𝐧𝐢𝐯𝐞𝐫𝐳𝐞 𝐯 𝐌𝐚𝐫𝐢𝐛𝐨𝐫𝐮, spoznavamo uporabne sezonske rastline.
Na petem 𝐬𝐫𝐞𝐜̌𝐚𝐧𝐣𝐮, ki po vrtnarskem koledarju Karla Foersterja, slavnega nemškega vrtnarja, sodi v visoko 𝐩𝐨𝐥𝐞𝐭𝐣𝐞, se bomo posladkali s čokoladnim pudingom s chia semeni in meto. Pripravili bomo tudi osvežilne napitke iz octovca, rakitovca, limonine verbene, melise in lipe.
Cena delavnice je 𝟏𝟓,𝟎𝟎 € po udeležencu, predhodne prijave na: 𝐦𝐮𝐬𝐞𝐮𝐦@𝐦𝐮𝐬𝐞𝐮𝐦-𝐦𝐛.𝐬𝐢 ali 𝟎𝟐 𝟐𝟐𝟖 𝟑𝟓 𝟓𝟏, omejeno število udeležencev.
Vabljeni!
Povezava do originalnega članka

Planetarni ples: Obstoj
2025-08-30 10:00 - 19:00 | Maribor center / Mestni park
Planetarni ples: Obstoj18.00Plesna predstava, primerno za otroke 3+
Planetarni ples je skupnostni plesni obred, ki v središče postavlja povezovanje – med ljudmi, naravo in Zemljo. Gre za preprost, a izjemno močan ples, ki ga lahko izvede vsakdo, ne glede na starost ali telesne zmožnosti. Udeleženci se gibljejo v koncentričnih krogih – tečejo, hodijo ali mirujejo – ob ritmu bobnov in tako skupaj ustvarijo živo, dišečo mandalo.
Ples je bil zasnovan leta 1980 s strani plesne pionirke Anne Halprin kot oblika aktivne skupinske udeležbe in skupnega izraza za mir in sožitje z Zemljo. Vsakič ima svojo tematiko – v Poletnem Art kampu pa se letos osredotoča na obstoj – obstoj človeka, narave, skupnosti.
Kot je dejala Anna Halprin:

»Ko se v skupnem utripu in s skupnim ciljem giblje dovolj ljudi, prevzame oblast neverjetna sila – moč, ki lahko obnavlja, navdihuje, uči, ustvarja in zdravi.«

V okviru: 19. Platforme sodobnega plesa, Zavod MOJA KREACIJA, MariborVodenje obreda in vokal: Jelena OleamiIzvajalci: plesalci, bobnarji in občinstvoOrganizacija: Zavod MOJA KREACIJA in KID PlesonogaS podporo: Ministrstvo za kulturo, Mestna občina Maribor, Narodni dom Maribor

Delavnice in raziskovalnice
10.00–13.00 in 16.00–19.00

AvtoportretPogledamo se v zrcalo in naslikamo svoj obraz – takšnega, kot ga vidimo in čutimo.◊ Slađana Matić Trstenjak, Zavod Mars Maribor

Punčke iz volneVolna, karton, lesena perla – preprosti materiali, iz katerih nastanejo mehke punčke.◊ Natalija Zabav, Zavod Mars Maribor

Semenske bombiceGlineno-zemljena kroglica s semeni, pripravljena za met v naravo – za rast, obnovo, življenje.◊ Timo Kosi, Zavod Mars Maribor

Gibki, prožni, vsega zmožni
10.00–13.00 in 16.00–19.00Športni poligon, rekviziti in igre – za razgibano dopoldne in popoldne v naravi.◊ Športni junak
Povezava do originalnega članka

Poletni Art kamp • Planetarni ples: Obstoj
2025-08-31 10:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Planetarni ples: Obstoj
18.00
ples, 3+
Planetarni ples je skupnostni obred. Preprost ples, ki ga lahko zapleše vsakdo. Udeleženci so povabljeni, da tečejo, hodijo ali preprosto stojijo v seriji koncentričnih krogov in tako ustvarijo gibljivo mandalo. Ko se udeleženci premikajo ob enakomernem utripu bobnov, postanejo eno skupno telo. Planetarni ples je leta 1980 zasnovala Anna Halprin kot ples z aktivno udeležbo. Ples spodbuja mir med ljudmi in z Zemljo ter ima vsakič svojo temo. V Poletnem Art kampu se bomo srečali s temo obstoja. Je preprost in primeren za vse, ne glede na starost ali telesne zmožnosti. Anna Halprin je dejala: »Ko se v skupnem utripu in s skupnim ciljem giblje dovolj ljudi, prevzame oblast neverjetna sila – moč, ki lahko obnavlja, navdihuje, uči, ustvarja in zdravi.«
V okviru 19. Platforme sodobnega plesa, Zavod MOJA KREACIJA, MARIBOR
Vodenje obreda in vokal: Jelena Oleami
Ples in glasba: plesalci in plesalke, bobnarji in bobnarke, sodelujoče občinstvo
Organizacija: Festivalska koprodukcija 19. Platforme sodobnega plesa
S finančno podporo: Ministrstvo za kulturo, Mestna občina Maribor, Narodni dom Maribor
◊ 19. Platforma sodobnega plesa, Zavod MOJA KREACIJA in KID Plesonoga

Delavnice in raziskovalnice
10.00–13.00 in 16.00–19.00
Avtoportret
Dobro si oglej poteze svojega obraza v zrcalu in jih poskusi naslikati. Zagotovo ti bo uspelo.
◊ Slađana Matić Trstenjak, Zavod Mars Maribor
Punčke iz volne
Volno ovijamo okrog kartona, naredimo volneno kito za roke, povežemo, dodamo še leseno perlo in naša mala punčka je tu.
◊ Natalija Zabav, Zavod Mars Maribor
Semenske bombice
Včasih je treba naravi pomagati. Zato bomo zgnetli glino in malo prsti, dodali ščep semen ter vse skupaj zalučali na prazno opustošeno površino.
◊ Timo Kosi, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

Rokodelstvo, Igre & Queer Hangout
2025-09-04 17:00 - 20:00 | Kulturni inkubator
V četrtek 4. 9., ob 17. uri bomo skupaj preživljale_i čas v ustvarjanju in igranju različnih družabnih iger. 🌱
🌻 Druženje bomo začele_i s šivanjem in vezenjem, seveda tudi s poletnimi motivi. Materiale zagotovimo me_i, prav tako mentorsko podporo, tako da predznanje ni potrebno.
🌈 Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
🍿 Vzporedno z delavnico bo potekalo druženje Kokic in iger, kjer ne bo manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i 💕

Povezava do originalnega članka

Rokodelstvo, Igre & Queer Hangout
2025-09-04 17:00 - 20:00 | Kulturni inkubator
V četrtek 20. 8. , ob 17. uri bomo skupaj preživljale_i čas v ustvarjanju in igranju različnih družabnih iger. 🌱
🌻 Druženje bomo začele_i s šivanjem in vezenjem, seveda tudi s poletnimi motivi. Materiale zagotovimo me_i, prav tako mentorsko podporo, tako da predznanje ni potrebno.
🌈 Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
🍿 Vzporedno z delavnico bo potekalo druženje Kokic in iger, kjer ne bo manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i 💕

Povezava do originalnega članka

Druženje ob barvanju 3D figuric in namiznih igrah
2025-09-10 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Sreda, 10. september 2025 // 18.00-22.00 // Kulturni inkubator
MKC Maribor v sredo, 10. septembra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Dlani lutkovnih tehnologov
2025-09-11 11:00 | Lutkovno gledališče Maribor
Moderatorka Martina Maurič Lazar
Gostje: Žiga Lebar, Gregor Lorenci, Mitja Ritmanič, Zoran Srdić Janežič
Dogodek se navezuje na pogovore s štirimi lutkovnimi tehnologi, objavljenimi v katalogu letošnjega Bienala, kjer mojstri lutkovne tehnologije odkrito in pronicljivo razmišljajo o lutkovni umetnosti, o njeni umeščenosti v slovenski gledališki in kulturni prostor, predvsem pa o svojem delu in sebi. Pogovor z njimi se bo potrudil še dodatno osvetliti njihov prispevek k razvoju in stanju slovenske lutkovne tehnologije, predvsem pa opisati poklic lutkovnega tehnologa, tega redkega in zelo iskanega
poklica. Kje se ga je moč priučiti, kako pristopiti, kako poiskati lutkovne delavnice in znanja o izdelavi lutk ter seveda kako zdržati v tem tako občutljivem delu z rokami, ko se nam ob bok postavlja nova tehnologija? Dlani lutkovnih tehnologov govorijo zase, njihovi “lastniki” pa so izjemni misleci lutkovnosti, pomembni in nepogrešljivi v vsaki zgodbi ustvarjanja z lutko.

Povezava do originalnega članka

Delavnica in plesna predstava: Čigave oči?
2025-09-11 17:00 - 22:00 | Kulturni inkubator
DELAVNICA IN PLESNA PREDSTAVA
Patricija Crnkovič: ČIGAVE OČI?
Četrtek, 11. september 2025 // delavnica ob 17.00, predstava ob 20.00 // Kulturni inkubator

V četrtek, 11. septembra 2025, bo v Kulturnem inkubatorju ob 17. uri raziskovalna delavnica s področja raziskovanja performativnih praks, ob 20. uri pa bo sledila sodobna plesna predstava Patricije Crnkovič ČIGAVE OČI? Vstop je prost.

“… , Patricija Crnkovič odpira nov list ustvarjalnosti, ko v svoji aktivni, vendar nemi komunikaciji z lastnim telesom, želi v telesni snovnosti zaznati svoj ustvarjalni utrip in mu tudi zna slediti. Ko ni vodilo le misel, ampak živa telesna substanca. ”
– iz kritike Daliborke Podboj
PROGRAM
17.00
DELAVNICA: TELO ONKRAJ POGLEDA IN POGOVOR (15+)
Telo onkraj pogleda je gibalno – raziskovalna delavnica, ki skozi somatske pristope, improvizacijsko formo in pogovor vabi v raziskovanje potencialov lastne telesnosti in performativne prakse. Skupaj se bomo dotaknili vprašanj mej med objektivnim in subjektivnim, stika med telesnim nadzorom in svobodo ter izražanja iz prostora pristnosti.
Na pogovoru bo sodelovala mag.sociologinja Ana Cvelfar.
*** *** ***
20.00
ČIGAVE OČI?
ČIGAVE OČI? je plesna predstava, ki se poglablja v ponotranjeni moški pogled – tisti pogled, ki ospoljuje telo, ga objektivizira, nadzira in estetizira. To je pogled, ki določa, kako naj bo telo videti, kako naj se giblje, komu naj ugaja. Kdo me gleda? Koga gledam? In skozi čigave oči gledam samo sebe?
Plesno telo – zlasti žensko telo – je ujeto v mrežo pričakovanj: koreografskih, družbenih, estetskih. Postaja produkt, podaljšek kapitalistične in patriarhalne matrice, kjer se telo meri, primerja, normira. A kaj se zgodi, ko telo ne želi več služiti pogledu? Ko se ne odziva več na zahteve zunanjosti?
Predstava se skozi feministično optiko in radikalno utelešenost upira instrumentalizaciji telesa. Ples kot prostor osvobajanja, telesnost kot prostor vednosti, gibanje kot dejanje upora. Čigave oči? se ne sprašuje le o gledanju, temveč o možnosti ponovnega utelešenja – o tem, kdaj in kako lahko telo postane subjekt, nosilec izkušnje, in ne le podoba za druge.

Zasnova in izvedba: Patricija Crnkovič // Avtorska glasba: Gašper Selko // Glas, soustvarjanje glasbe: Teja Poljanšek // Dramaturško svetovanje: Zala Mojca DeLyria // Koreografska podpora: Tjaša Bucik // Oblikovanje luči: Hotimir Knific // Zahvale: Leja Jurišić, Tilen Jeras, Aleš Skaza, Aksel d.o.o. // Partnerji: Center kulture Španski borci, Javni zavod za kulturo Kamnik, Mladinski kulturni center Maribor – MKC Maribor, Plesni forum Celje, Libero Dance Center
Projekt sofinancira: Ministrstvo za kulturo RS, Občina Kamnik

Povezava do originalnega članka

Otroška delavnica stop animacije
2025-09-17 16:00 | Lutkovno gledališče Maribor
Delavnico bo vodila Sandra Jovanovska, multimedijska umetnica, ki deluje na področju avdiovizualne umetnosti, njena asistentka pa bo Brina Fekonja. Na delavnici bomo v tehniki stop animacije ustvarile_i kratek animirani film. Delavnica bo tako kot letošnja festivalska edicija tematsko posvečena komediji, raziskovali bomo, kako humor in groteska oblikujeta naše dojemanje sveta. Udeleženci bodo ustvarili kratke animacije s pomočjo piksilacije (tehnika animacije, v kateri so glavni junaki ljudje), z uporabo svojih teles in rabljenih materialov. Med ustvarjanjem bomo raziskovali trajnostne vidike umetnosti in preučevali, kako lahko ustvarjamo brez odpadkov, prihranimo čas ter se ob tem zabavamo. Cilj delavnice je razviti kratke animirane filme, ki izražajo kritičen pogled na družbena vprašanja, hkrati pa spodbujajo razmislek o uporabnih materialih in naši vlogi v ustvarjalnem procesu. Delavnica je sestavljena iz štirih zaporednih srečanj, potekala bo v Lutkovnem gledališču Maribor. Termini srečanj:
sreda, 17. 9. – petek, 19. 9. • 16.00 – 19.00
sobota, 20. 9. • 11.00 – 16.00 Delavnica je namenjena otrokom in mladim, starim med 8 in 15 let. Udeležba na delavnici je brezplačna. Število mest je omejeno, potrebne so predhodne prijave na brina@stoptrik.com. Prijave zbiramo do četrtka, 11. 9. 2025 oz. do zapolnitve 8 prostih mest.

Workshot: Piksilarnica
2025-09-17 16:00 - 2025-09-20 15:00 | Lutkovno gledališče Maribor
17. – 20. 9. 2025 med 16.00 in 19.00 ali 11.00 in 15.00, Lutkovno gledališče Maribor
Workshot: Piksilarnica

Otroška delavnica stop animacije s Sandro Jovanovsko
Med 17. in 20. 9. 2025 bo v okviru Mednarodnega filmskega festivala StopTri potekala otroška delavnica stop animacije s Sandro Jovanovsko. Na delavnici bomo v tehniki stop animacije ustvarile_i kratek animirani film, ki bo prikazan na zaključku festivala.

Delavnica bo tako kot letošnja festivalska edicija tematsko posvečena komediji, raziskovali bomo, kako humor in groteska oblikujeta naše dojemanje sveta. Udeleženci bodo ustvarili kratke animacije s pomočjo piksilacije (tehnika animacije, v kateri so glavni junaki ljudje), z uporabo svojih teles in rabljenih materialov. Med ustvarjanjem bomo raziskovali trajnostne vidike umetnosti in preučevali, kako lahko ustvarjamo brez odpadkov, prihranimo čas ter se ob tem zabavamo. Cilj delavnice je razviti kratke animirane filme, ki izražajo kritičen pogled na družbena vprašanja, hkrati pa spodbujajo razmislek o uporabnih materialih in naši vlogi v ustvarjalnem procesu. Delavnico bo vodila Sandra Jovanovska, multimedijska umetnica, njena asistentka pa bo Brina Fekonja.

Delavnica je sestavljena iz štirih zaporednih srečanj, potekala bo v Lutkovnem gledališču Maribor. Termini srečanj:

• sreda, 17. 9. – petek, 19. 9. •• 16.00 – 19.00

• sobota, 20. 9. •• 11.00 – 15.00

Kratek animirani film bo po koncu delavnice prikazan na uradnem zaključku 15. mednarodnega filmskega festivala StopTrik, v nedeljo, 28. 9. 2025, ob 19.00, v Vetrinjskem dvoru.

Delavnica je namenjena otrokom in mladim, starim med 8 in 15 let. Udeležba na delavnici je brezplačna. Število mest je omejeno, potrebne so predhodne prijave na brina@stoptrik.com. Prijave zbiramo do četrtka, 11. 9. 2025 oz. do zapolnitve 8 prostih mest.

Sandra Jovanovska (roj. 1990, Skopje)

je multimedijska umetnica, ki deluje na področju avdiovizualne umetnosti. Po študiju francoščine in angleščine je magistrirala iz medijskih umetnosti in praks na Akademiji umetnosti Univerze v Novi Gorici. Deluje kot filmska pedagoginja, festivalska programerka in raziskovalka, v svojem delu pa raziskuje eksperimentalne oblike, pri čemer v avdiovizualne izkušnje združuje resnično, namišljeno in poetično. Njen nagrajeni animirani film Soma (predvajan na več kot 40 festivalih) jo je uveljavil kot vzhajajoči talent na področju animacije. Trenutno živi na slovensko-italijanski meji ter končuje svoj prvi profesionalni animirani film.

Delavnica poteka v okviru 15. mednarodnega filmskega festivala StopTrik, ki je posvečen stop animaciji. Producent festivala je Pekarna Magdalenske mreže Maribor, delavnico organiziramo v sodelovanju z Lutkovnim gledališčem Maribor.

Povezava do originalnega članka

Mladinski družabni večer: Cirkuške veščine za mlade
2025-09-18 19:00 | Maribor center / Kulturni inkubator, Koroška cesta 18
Brezplačna cirkuška delavnica z druženjem.Mladinski družabni večer bo tokrat postregel s cirkusom in ti boš del »predstave«! V četrtek, 18. septembra 2025, s pričetkom ob 19. uri, se bomo podali v svet ravnotežja, barv in zabave.
Pridi v cirkuški svet, kjer bo tvoja mentorica Nastja Fekonja, ki si je svoje cirkuške izkušnje pridobivala po Evropi, najdlje na Irskem. Je na misiji širjenja cirkuškega veselja, in ti bo približala nekatere osnovne cirkuške rekvizite. Spoznali bomo, kako pravilni zavrteti kitajski krožnik in narediti osupljive trike, kako žonglirati s tremi ali s štirimi barvnimi rutami, kako oblikovati modelirne balone v želeno obliko, naj bo to srček, labod, rožica ali kuža ter kako si lahko sami iz vsakodnevnih stvari naredimo žonglerske žogice in se naučimo osnov žongliranja s tremi žogicami. Vse narejene rekvizite in razne oblike balonov tekom delavnice, si boš lahko vzel/a domov.

Povezava do originalnega članka

Unikatne beležke z Nino Holc
2025-09-20 10:00 - 13:00 | Maribor center / Izba
Udeleženci delavnice se bodo spoznali s tehniko ustvarjanja scrapbook, njenimi osnovnimi elementi in si izdelali unikatno beležko ali urnik. Iz različnih barvnih papirjev, trakov, tekstur, štampiljk ter “washi” dekorativnega lepilnega traku si bodo okrasili beležko, šolski urnik ali pa fotografijo, ki jih spominja na prav poseben dogodek.
Pozor, pozor! Kompozicijsko in vsebinsko usklajevanje materialov lahko hitro navduši ter zasvoji in to v najboljšem možnem pozitivnem smislu! Zato smo prepričani, da se bodo v lasti udeležencev po hitrem postopku znašli čudovito okrašeni izdelki.
Kaj je ‘scrapbook’? To je izdelovanje in krašenje (foto) albumov, dnevnikov ali beležk z raznimi predmeti kot so vstopnice, odrezki, recepti in podobnimi malimi stvarmi, ki nas spominjajo na določen dogodek. Vse elemente vsebinsko in/ali barvno uskladimo in razvrstimo tako, da skupaj tvorijo celoto ter nam pripovedujejo zgodbo.
🎨 Zakaj se udeležiti delavnice?

Spoznajte tehnike kolažiranja različnih materialov.
Izdelajte si unikatno beležko, okrasite fotografijo ali nov šolski urnik.
Odkrijte ustvarjalni potencial reciklaže.
Družite se ob ustvarjanju.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi gledališči. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, saj ima prav vsaka od njih svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.
Povezava do originalnega članka

Ustvarjalna sobota: Svet 3D printanja
2025-09-20 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

15. StopTrik MFF: Satira, blasfemija, karneval
2025-09-24 00:00 - 2025-09-28 00:00 | Maribor
24. – 28. 9. 2025, Maribor
15. StopTrik MFF: Satira, blasfemija, karneval
15. mednarodni filmski festival StopTrik je tu, da se smeji katastrofi v obraz. Letošnja tema postavlja v središče humor – ne tisti mehak, prijeten, ampak oster, neurejen, včasih brutalni smeh, ki se pojavi, ko se svet zdi neprimeren za življenje. Vojne se vlečejo, politika gnije, planet gori, zakaj torej ne bi uporabile_i gline, lutk in vseh drugih vrst stop motion trikov, da bi stvari obrnile_i na glavo? Naše raziskave za letošnji program so pokazale, da stop animacija cveti tam, kjer vlada absurdnost. Programski direktor in kuratorice_ji so se potrudile_i, da bi ponudile_i nekaj veselejših tonov, vendar so umetnice_ki in medij jasno pokazale_i, da umetniška animacija ni nekaj disneyevskega. Če je to humor, je to humor z ostrimi zobmi.

Vabimo vas na tematske programe, ki slavijo divji, kolektivni in subverzivni smeh ali – v bakhtinovem smislu – karnevalski smeh. Karnevalski osvobajajoči potencial ruši hierarhije, se posmehuje avtoritetam in najde užitek v smehu skozi solze.

Preberite več o retrospektivnih programih, kuratorjih_kah, referencah, temah in tehnikah:

Morda letos sicer res tematiziramo humor, a dejstvo je, da se ne moremo izogniti veliki humanitarni in politični krizi. StopTrik MFF svojo integriteto potrjuje s podporo zatiranim, tudi z zagotavljanjem prostora za vidnost glasov in del, ki so utišani s strani imperialističnih in kolonialnih sil. Podpiramo pobudo Animirana Palestina (Palestine Animated) in s ponosom predstavljamo program palestinske animacije, ki so ga posebej za StopTrik kurirali Samira Badran, Mats Grorud in Angeles Cabria. Na festivalskih prizoriščih, platnih in drugih materialih boste našli navodila, kako finančno podpreti animatorke_je, ki trenutno prebivajo v Gazi in na Zahodnem bregu. Vsaka festivalska projekcija se bo začela s kratkim videom podpornic_kov akcije AniJam »Gazi z ljubeznijo«, ki jo je poleti 2025 sprožila skupnost AC4Pal (Skupnost animatork_jev za Palestino) – na stotine umetnic_kov z vsega sveta je animiralo svoje izraze podpore in solidarnosti ljudem v Gazi, ki so ujeti in izstradani pod brutalno izraelsko okupacijo.

Povezava do originalnega članka

Druženje ob barvanju 3D figuric in namiznih igrah
2025-09-24 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Sreda, 24. september // 18.00-22.00 // Kulturni inkubator
MKC Maribor v sredo, 24. septembra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Papirmache posodice z Jasmino Padar
2025-09-27 10:00 - 13:00 | Maribor center / Izba
Papir ima sedem življenj, saj se lahko prav tolikokrat reciklira. Eden izmed načinov reciklaže, ki se ga lahko lotimo tudi sami je papier-mache, pri čemer pripravimo »papirno kašo« iz katere nato oblikujemo nove izdelke. Papier-mache (kar v prevodu pomeni prežvečen ali zmečkan papir) je tehnika, ki izvira iz Kitajske, kjer so jo uporabljali ne le v dekorativne namene, ampak tudi za izdelavi čelad in ščitov.
Delavnica se bo pričela s kratkim teoretičnim uvodom o zgodovini in uporabi papirja in papier-mache-ja. Nato bo sledil pratktični del delavnice, kjer se bomo naučili zamešati papirno kašo, dodati različna naravna barvila za pester izbor odtenkov. Iz pripravljene mase bomo izdelali unikatne uporabne ali okrasne izdelke, katere si bomo udeleženci odnesli domov.
🎨 Zakaj se udeležiti delavnice?

Izrazite svojo ustvarjalnost, saj boste imeli priložnost ustvarjati unikatne izdelke iz recikliranega papirja.
Spoznavanje zgodovine in tehnike papier-macheja.
To je odlična priložnost za razumevanje, kako pomembno je ponovno uporabiti materiale za zmanjšanje odpadkov.
Papier-mache je odličen način za izboljšanje ročnih spretnosti in fine motorike.
Ustvarite nekaj za dom ali darilo: Na koncu delavnice boste imeli unikatne izdelke, ki jih boste lahko odnesli domov.

Delavnica spodbuja ustvarjalnost in ročne spretnosti ter zagovarja pomen recikliranja in ponovne uporabe materialov.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Jasmina Padar, dipl. obl. viz. kom., deluje primarno na področju grafičnega oblikovanja, a se pogosto sreča tudi s fotografijo in ilustracijo. Pomemben del njenega ustvarjanja predstavlja tudi delo z rokami (risanje, slikanje, kolaž..) kjer lahko domišliji pusti prosto pot. V zadnjem času raziskuje ponovno uporabo papirja in lesu, ki ju vključuje tudi v svoja umetniška dela.

Povezava do originalnega članka

Teden otroka
2025-10-06 09:00 - 2025-10-10 12:00 | Maribor center / Trg svobode
Letošnji Teden otroka® nosi sporočilo: »𝑷𝒓𝒊𝒋𝒂𝒛𝒏𝒐𝒔𝒕 𝒕𝒊 𝒃𝒐 𝒌𝒓𝒊𝒍𝒂 𝒅𝒂𝒍𝒂 – 𝒗𝒆𝒅𝒏𝒐 𝒓𝒆𝒄𝒊 𝒑𝒓𝒐𝒔𝒊𝒎 𝒊𝒏 𝒉𝒗𝒂𝒍𝒂.« Na Trgu svobode bomo vsak dopoldan ustvarjali, se igrali, uživali v gledaliških predstavah in mnogo več.
Od ponedeljka do petka

9.00–12.00 – USTVARJALNE DELAVNICE
9.00–12.00 – DELAVNICA – TEKSTIL TAKO IN DRUGAČE
9.00–12.00 – RAZSTAVA “HVALA, KER…”
9.00–12.00 – KAMENČKI ZA MIR Otroci bodo na kamenčke zapisali ali narisali sporočila o miru, sočutju in prijateljstvu, ki bodo krasila skupno razstavo.
9.00–12.00 – IGRE XXL Velike družabne igre za male in velike – ”Štrbunk”, ”Kdo ulovi največjo ribo?”, ”Nagajivi obročki”, hodulje in še marsikaj.
9.00 do 12.00 – PREDSTAVITVE NEVLADNIH ORGANIZACIJ

Ponedeljek, 7. 10.

10.00–12.00 – BRALNI MARATON Začetek nove sezone branja za Prežihovo bralno značko. Otroci berejo lastne pesmi in pesmi drugih avtorjev na temo »Otrok, nepopisan list«.

Od torka do petka

10.00 – igrane predstave za otroke

Sreda, 9. 10.

9.00–18.00 – RAZSTAVA GOB
9.00 – 13.00 Dan prometne varnosti
16.00 – 18.00 Nastop Otroške folklorne skupine Študent Maribor in zaključek akcije “Kolesarim za otroške sanje”.

Povezava do originalnega članka

Scenografsko usposabljanje
2025-10-07 10:00 - 13:00 | Maribor center / Izba
Si kdaj pomislil_a, kdo oblikuje oder, razstavo ali postavitev dogodka? Na scenografskem usposabljanju boš izvedel_a, kako oblikovati prostor, ki pripoveduje zgodbo. Spoznali bomo osnovne principe scenografije – od načrtovanja in postavitve prostora, do izdelave rekvizitov in uporabe svetlobe. Delavnica je odlična priložnost za vse, ki jih zanima oblikovanje prostorov, vizualna podoba dogodkov ali ustvarjanje gledaliških predstav.
Prijave in informacije: manja@marsmaribor.org
Brezplačna usposabljanja za udeležence stare od 13. do 29. leta.

Povezava do originalnega članka

Buda, Platon in Jaz
2025-10-08 20:00 - 22:00 | Buda, Platon in Jaz
Človek je vedno, ne glede na čas in prostor, v katerem je živel, čutil potrebo, da spozna samega sebe in razvija lastne potenciale v sobivanju z drugimi ljudmi. Ta tečaj omogoča sodobnemu človeku spoznati filozofske odgovore na življenjska vprašanja.
Kako narediti filozofijo uporabno tukaj in zdaj? Z neprestano in zavestno uporabo filozofskih načel. Filozofija ni le skupek abstraktnih idej; je močno orodje za preoblikovanje našega vsakdanjega življenja, naših odnosov in našega pogleda na svet.
𝐏𝐨𝐭𝐞𝐤 𝐭𝐞𝐜̌𝐚𝐣𝐚:

Predavanja bodo vsaki teden v sredo ob 20. uri
Posamezno predavanje traja dve šolski uri.
Tečaj sestavlja 9 predavanj (9 tednov).
Predavanje se bodo odvijala v prostorih Nove Akropole na Tyrševi ulici 7
Teme predavanj ne zahtevajo predznanja.

𝐂𝐞𝐧𝐚 𝐭𝐞𝐜̌𝐚𝐣𝐚: Cena celotnega tečaja je 95€, če poravnate znesek 10 dni pred pričetkom. Za študente in upokojence je cena znižana.
𝐏𝐫𝐢𝐣𝐚𝐯𝐚: Na tečaj se lahko prijavite preko spletne prijavnice na naši spletni strani: https://akropola.org/tecaj-prakticne-filozofije/

Povezava do originalnega članka

Druženje ob barvanju 3D figuric in namiznih igrah
2025-10-09 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 9. oktober // 18.00-22.00 // Kulturni inkubator
MKC Maribor v četrtek, 9. oktobra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Preobrazbe: nevtralna maska, telo in projekcija zamišljenega prostora
2025-10-10 10:00 - 2025-10-12 17:00 | Maribor center / Vetrinjski dvor, Maribor
Delavnica, zasnovana na tradiciji francoskega pedagoga Jacquesa Lecoqa, bo raziskovala govorico telesa, skupinskega dogovora ter udeležence usmerjala k razvoju močnejše in bolj jasne igralske prezence.
Spreten igralec ali igralka je tisti, ki se zna prepričljivo preobraziti v nekoga drugega. Ta moč preobrazbe presega zgolj tehnično igro – omogoča vstop v domišljijske svetove, kjer se prepletajo resničnost, simboli in čustva. Nevtralna maska je eno ključnih orodij za urjenje te preobrazbene sposobnosti. Od igralca zahteva, da telo osvobodi vsakršnih »šumov« in se spremeni v prazno platno, na katerem se lahko nizajo novi domišljijski svetovi. S tem omogoča raziskovanje vprašanja, kako na odru ustvariti vtis, da je igralec nekdo povsem drug in da se nahaja v prostoru, ki je povsem drugačen od gledališkega odra. Nevtralna maska ni zgolj vaja v igri, temveč vaja v preobrazbi, ki gledališče odpira kot prostor neskončnih možnosti.
Cena delavnice: 80 – 120 EUR
Prijave do 1. 10. 2025 na info@ziz.si
Več informacij: https://fb.me/e/5onBEPPm3

Povezava do originalnega članka

Čarovniška pokrivala z Nino Holc
2025-10-11 10:00 - 13:00 | Maribor center / Izba
Oktober je čas za čarovnice, buče in skrivnostne uroke! Pridružite se nam na ustvarjalni delavnic pod vodstvom Nine Holc, kjer bomo skupaj ustvarili čarovniška pokrivala in vstopili v svet domišljije ter zabave
Na tej delavnici se boste naučili, kako iz preprostih materialov oblikovati izvirna čarovniška pokrivala, ki jih boste lahko nosili ali jih uporabili kot čudovite okraske. S pomočjo različnih tehnik bomo ustvarjali pokrivala različnih oblik, barv in stilov.
🎨 Zakaj se udeležiti delavnice?

Naučite se kako oblikovati in sestaviti osnovno čarovniško pokrivalo.
Uporabite različne materiale in okraske za unikatne detajle.
Dodajte osebno čarovnijo z lastnim oblikovanjem in barvami.

Pridružite se nam na tej zabavni in ustvarjalni delavnici, kjer boste ustvarili svojo unikatno čarovniško kapo, ki bo prava paša za oči.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi gledališči. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, saj ima prav vsaka od njih svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.
pozabe.
Povezava do originalnega članka
